
KIVONAT

Szentendre Város Önkormányzat Képviselő-testületének

2024. július 10-i soron kívüli ZÁRT üléséről készült jegyzőkönyvéből

5.
Előterjesztés a Ferenczy Múzeumi Centrum igazgatója munkaszerződésének módosításáról

Előadó: Fülöp Zsolt polgármester
Szentendre Város Önkormányzat Képviselő-testületének

130/2024. (VII.10.) Kt. sz. határozata:

Szentendre Város Önkormányzat Képviselő-testülete a Munka törvénykönyvéről szóló 2012. évi I. törvény (a továbbiakban: Mt.) 211. § (1) bekezdésére figyelemmel a 213. § alapján úgy dönt, hogy

1. felhatalmazza a Polgármestert, hogy a Szentendre és Térsége TDM Nonprofit Kft. (a továbbiakban: TDM) soron következő taggyűlésén Borbély-Tardy Anna a TDM-nél ügyvezetői munkakörre szóló, 2023. december 1. napjától fennálló munkaszerződésének módosítását képviselje annak érdekében, hogy 2024. augusztus 1. napjától a TDM vezetése mellett egyidejűleg elláthassa a Ferenczy Múzeumi Centrum igazgatói munkakörét is; 

2. felkéri a Polgármestert, hogy Borbély-Tardy Anna, Ferenczy Múzeumi Centrum igazgatói munkakörre vonatkozó munkaszerződését olyan tartalommal készítse elő és kösse meg, hogy az Mt. 213. §-a alapján – szerződő felek eltérően állapodása értelmében – a vezető munkavállaló további munkavégzésre irányuló jogviszonyt létesíthet. 
3. felkéri a Polgármestert, hogy a kulturális életet érintő jogszabályi változások ismeretében készítsen előterjesztést a város kulturális és turisztikai intézményei működésének felülvizsgálatára vonatkozóan legkésőbb 2024. december 31-ig.

Felelős: Polgármester

Határidő: azonnal

      3. pont: 2024. december 31.
A végrehajtásért közvetlenül felelős: Humánpolitikai referens

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Jegyzői Iroda, Humánpolitikai referens - intézkedésre
4. Pénzügyi Iroda, Irodavezető – tájékoztatásul
5. Szentendre és Térsége TDM NKft., Ügyvezető - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. július 10.
Simor Györgyné
jegyzőkönyvvezető

